**K O R R A L D U S**

**Haapsalu, 16. oktoober 2013 nr 633**

Raha eraldamine reservfondist

Tõrva Linnavalitsus

Läbi vaadanud Eesti Linnade Liidu pöördumise oma liikmete poole, kus palutakse abi põlengu tagajärjel hävinud Tõrva laululava taastamisel ning juhindudes kohaliku omavalitsuse korralduse seaduse § 6 lg 1, lg 3 p 1, § 30 lg 1 p 3, Haapsalu põhimääruse § 35 lg 1 p 3, Haapsalu linna finantsjuhtimise korrast ning haldusmenetluse seadusest Haapsalu Linnavalitsus

**k o r r a l d a b:**

1. Eraldada reservfondist (tegevusala 08209 proj. „Muud toetused“) Tõrva Linnavalitsusele 100,00 **(üks sada)** eurot laululava taastamisega seotud kulude kompenseerimiseks.
2. Raamatupidamisosakonnal (I.Salus), kanda korralduses märgitud summa **korralduse** alusel toetuse saajale.
3. Korraldus jõustub teatavakstegemisest.
4. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

**Urmas Sukles**

Linnapea **Erko Kalev**

 Linnasekretär